TACC:ธุรกิจเดิม-ใหม่หนุนกำไรปีนี้โตต่อแนะนำซื้อราคาเป้าหมาย 12.30 บาท
TACC:ธุรกิจเดิม-ใหม่หนุนกำไรปีนี้โตต่อแนะนำซื้อราคาเป้าหมาย 12.30 บาท 
27 ก.พ. 2560

บล.บัวหลวง ระบุในบทวิเคราะห์วันนี้(27ก.พ.) ว่า บริษัท ที.เอ.ซี. คอนซูเมอร์ จำกัด (มหาชน) หรือ TACC บริษัทรายงานกำไรสุทธิไตรมาส4/59 ที่ 29 ล้านบาท เติบโต 110% เทียบช่วงเดียวกันของปีก่อน และยังเพิ่มขึ้น 5% เทียบไตรมาสก่อนหน้า ตามปัจจัยฤดูกาล รวมถึงปัจจัยหนุนจากสินค้าใหม่ทั้งโดนัทและสินค้า Sanrio กำไรที่ออกมาเป็นไปตามที่เราคาด บริษัทประกาศจ่ายเงินปันผล 0.08 บาท/หุ้น XD 24 เม.ย. จ่าย 17 พ.ค. คิดเป็นอัตราการจ่ายเงินปันผล 44%
ยังคงมั่นใจในประเด็นการเติบโตในอนาคตของบริษัททั้งในส่วนของธุรกิจเดิม และธุรกิจใหม่ กำไรในไตรมาส4/59 ทำจุดสูงสุดใหม่ได้ตามคาด และเชื่อว่าแนวโน้มกำไรจะดีขึ้นอย่างต่อเนื่องในอนาคต อีกทั้งยังมีปัจจัยหนุนจากสินค้าใหม่ที่ปล่อยออกมาทำตลาดอย่างต่อเนื่อง ทั้งสินค้ากลุ่มเครื่องดื่มชูกำลังและโดนัทรสชาติใหม่ ที่เริ่มออกมาให้สัมผัสตั้งแต่ช่วงต้นปียังคงคำแนะนำซื้อราคาเป้าหมาย 12.30 บาท    